
Súhlas s použitím časti  pozemku Mesta Trnava parc.reg.“C“ 
parc.č. 8269/3 za účelom získania územného rozhodnutia na  stavbu „Bytový dom s vybavenosťou“ 

 (CORASON, s. r. o.)

	Návrh predkladá:
	
	Návrh spracoval:

	Majetková komisia pri MZ
	
	Ing. Monika Tökölyová 

	   
	
	Odbor majetkový MsÚ


Spracované dňa : 31. marca 2025
Zodpovedá : JUDr. Jana Tomašovičová
                     vedúca Odboru majetkového MsÚ

Číslo spisu :  42242/2025
Návrh uznesenia

Mestské zastupiteľstvo mesta Trnava po prerokovaní:

1. Súhlasí

s použitím časti pozemku vo vlastníctve Mesta Trnava v k.ú. Trnava parc.reg.“C“ parc.č. 8269/3 zastavaná plocha a nádvorie s výmerou 
808 m2, zapísaného na LV č. 5000, za účelom získania územného rozhodnutia na  stavbu „Bytový dom s  vybavenosťou“  pre CORASON, s.r.o., IČO 36 265 802 so sídlom Mikovíniho 6924/1, Trnava.
2.  Ukladá

Mestskému úradu v Trnave
Odboru majetkovému: informovať stavebníka 
Termín: do  30.04.2025 

Dôvodová správa
    Mesto Trnava je vlastníkom pozemku v k.ú. Trnava parc.č. 8269/3 zastavaná plocha a nádvorie s výmerou 808 m2, na ktorom sa  okrem časti miestnej komunikácie – odbočke zo Zelenečskej ul., nachádza aj časť vstupného priestoru do areálu vo vlastníctve CORASON, s.r.o.(ďalej CORASON).

Spol. CORASON je vlastníkom:

1/ pozemku parc.č. 8259/1 s výmerou 497 m2

· pod ďalšou časťou uvedenej miestnej komunikácie,

· pod chodníkom pred areálom firmy

· pod  zeleňou a verejným osvetlením  

2/ pozemku parc.č. 8259/17 s výmerou 171 m2  pod chodníkom po ľavej strane  areálu firmy.  

CORASON plánuje na pozemkoch vo svojom vlastníctve a na časti pozemku 
parc.č. 8269/3 vo vlastníctve Mesta Trnava realizovať stavbu „Bytový dom s vybavenosťou“, ktorý je predmetom územného konania. CORASON má záujem o súhlas mesta Trnava ako vlastníka pozemku p.č. 8269/3 s vydaním územného rozhodnutia na uvedenú stavbu. 

V rámci stavby majú byť vybudované nasledovné hlavné stavebné objekty:

SO 01 - Bytový dom s vybavenosťou 

SO 02 - Spevnené plochy 

SO 03 - Vodovodná prípojka a areálový vodovod 

SO 04 - Splašková a dažďová kanalizácia

SO 04.01 - Prípojka splaškovej kanalizácie a areálová splašková kanalizácia 

SO 04.02 - Areálová dažďová kanalizácia, ORL a však 

SO 05 - Distribučné NN rozvody a Elektrická prípojka 

SO 05.01 - Distribučné NN rozvody 

SO 05.02 - Elektrická prípojka 

SO 06 - Verejné osvetlenie 

SO 07 - Horúcovodná prípojka a OST 

SO 08 - Sadové úpravy

Celý priestor okolo bytového domu bude bez oplotenia, t.j. voľne prístupný.

Novovybudované chodníky okolo bytového domu a verejné osvetlenie navrhuje CORASON po kolaudácii odovzdať  do vlastníctva Mesta Trnava aj s príslušnými zastavanými pozemkami.

Stanovisko OÚRaK:  na základe predloženej žiadosti súhlasí s vydaním územného rozhodnutia pre danú stavbu.  Odporúča zámenu pozemkov v rámci výstavby Bytového domu medzi Mestom Trnava a spoločnosťou Corason podľa priloženej situácie so zakreslenými pozemkami. Po kolaudácii bude stavba chodníka a verejného osvetlenia spolu s pozemkom pod stavbami prevedené taktiež do vlastníctva Mesta Trnava. 

V druhom kroku - za účelom zámeny pozemkov dá Corason vypracovať geometrický plán na oddelenie častí pozemkov požadovaných na zámenu, ktorý bude slúžiť aj pre vypracovanie znaleckého posudku na stanovenie všeobecnej hodnoty pozemkov a stavieb na nich. Zámena sa následne uskutoční na rokovaní MZ  v 2 krokoch – schválenie spôsobu prevodu a samotný prevod zámenou, a to z dôvodu hodného osobitného zreteľa, v zmysle Zásad hospodárenia a nakladania s majetkom Mesta a s majetkom štátu, ktorý Mesto užíva – v zmysle  § 5 ods. 2 písm. d), ako prevod majetku pri ktorom sa podporí všeobecne akceptovateľný verejnoprospešný účel, ktorým je budovanie siete chodníkov a verejného osvetlenia vo vlastníctve Mesta Trnava a súčasne v zmysle § 5 ods.2 písm.i) ak nemožno objektívne predpokladať, že by majetok mesta mohla účelne nadobudnúť iná osoba, než tá, ktorej sa majetok mesta navrhuje previesť, nakoľko sa na časti prevádzaného pozemku nachádza areál vo vlastníctve Corason.

Na základe vyššieuvedených skutočností  majetková komisia po rokovaní dňa 17.3.2025  odporúča mestskému zastupiteľstvu  súhlasiť s použitím časti  pozemku vo vlastníctve Mesta Trnava parc.reg.“C“ parc.č. 8269/3 za účelom získania územného rozhodnutia na  stavbu „Bytový dom s  vybavenosťou“  pre CORASON, s.r.o., IČO 36 265 802 so sídlom Mikovíniho 1, Trnava.
foto súčasného areálu CORASON, s.r.o. – miesto plánov.stavby 
„Bytový dom s vybavenosťou“

Situácia – prízemie

Sýtou žltou farbou sú vyznačené budúce chodníky, ktoré Corason vybuduje a odovzdá mestu aj s pozemkami pod nimi

Pozemok Mesta Trnava parc.č. 8269/3 – žltá časť má byť predmetom zámeny pred vydaním stavebného povolenia

Pozemky Corason -žlté časti majú byť predmetom zámeny s Mestom Trnava pred vydaním stav.povol.na stavbu „Bytový dom s vybavenosťou“

